CELEX: 32020D0984
Language: da
Date: 2020-07-07 00:00:00
Title: Rådets afgørelse (EU) 2020/984 af 7. juli 2020 om indgåelse af protokollen til gennemførelse af fiskeripartnerskabsaftalen mellem Det Europæiske Fællesskab og Republikken Guinea-Bissau (2019-2024)

10.7.2020   
               
               
                  DA
               
               
                  Den Europæiske Unions Tidende
               
               
                  L 222/4
               
            
         RÅDETS AFGØRELSE (EU) 2020/984
         af 7. juli 2020
         om indgåelse af protokollen til gennemførelse af fiskeripartnerskabsaftalen mellem Det Europæiske Fællesskab og Republikken Guinea-Bissau (2019-2024)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 43 sammenholdt med artikel 218, stk. 6, andet afsnit, litra a), nr. v), og artikel 218, stk. 7,
         under henvisning til forslag fra Europa-Kommissionen, og
         under henvisning til godkendelse fra Europa-Parlamentet (1), og
         ud fra følgende betragtninger:
         
                     (1)
                  
                  
                     Den 17. marts 2008 vedtog Rådet forordning (EF) nr. 241/2008 (2) om indgåelse af en fiskeripartnerskabsaftale mellem Det Europæiske Fællesskab og Republikken Guinea-Bissau (»aftalen«) (3). Aftalen, der trådte i kraft den 15. april 2008, blev stiltiende fornyet og stadig er i kraft.
                  
               
                     (2)
                  
                  
                     Efter Kommissionens henstilling besluttede Rådet den 28. februar 2017 at godkende åbningen af forhandlinger med Republikken Guinea-Bissau med henblik på indgåelse af en ny protokol om gennemførelse af aftalen.
                  
               
                     (3)
                  
                  
                     Den foregående protokol til aftalen udløb den 23. november 2017.
                  
               
                     (4)
                  
                  
                     Kommissionen har på Unionens vegne ført forhandlinger om en ny protokol. Som resultat af disse forhandlinger blev protokollen paraferet den 15. november 2018.
                  
               
                     (5)
                  
                  
                     I overensstemmelse med Rådets afgørelse (EU) 2019/1088 (4) blev protokollen til gennemførelse af fiskeripartnerskabsaftalen mellem Det Europæiske Fællesskab og Republikken Guinea-Bissau (2019-2024) (»protokollen«) undertegnet den 15. juni 2019.
                  
               
                     (6)
                  
                  
                     Protokollen anvendes midlertidigt fra datoen for dens undertegnelse.
                  
               
                     (7)
                  
                  
                     Formålet med protokollen er at gøre det muligt for Unionen og at Republikken Guinea-Bissau arbejde tættere sammen om at fremme en bæredygtig fiskeripolitik, en ansvarlig udnyttelse af fiskeressourcerne i Guinea-Bissaus farvande og Guinea-Bissaus bestræbelser på at udvikle en blå økonomi.
                  
               
                     (8)
                  
                  
                     Protokollen bør godkendes.
                  
               
                     (9)
                  
                  
                     I henhold til artikel 10 i aftalen nedsættes der en blandet komité, som skal overvåge aftalens gennemførelse. Desuden kan Den Blandede Komité i visse tilfælde og i overensstemmelse med nævnte artikel samt med protokollens artikel 5, artikel 6, stk. 4, artikel 7, stk. 4, og artikel 8, stk. 2 og 4, godkende ændringer af protokollen. For at lette godkendelsen af sådanne ændringer bør Kommissionen på særlige betingelser bemyndiges til at godkende dem efter en forenklet procedure.
                  
               
                     (10)
                  
                  
                     Unionens holdning til ændringer af protokollen bør fastlægges af Komitéen af Faste Repræsentanter for Medlemsstaternes Regeringer. De foreslåede ændringer vil blive accepteret, medmindre et blokerende mindretal af medlemsstater i overensstemmelse med artikel 16, stk. 4, i traktaten om Den Europæiske Union gør indsigelse i Komitéen af Faste Repræsentanter for Medlemsstaternes Regeringer.
                  
               
                     (11)
                  
                  
                     Den holdning, som Unionen skal indtage i Den Blandede Komité til andre spørgsmål, bør fastlægges i overensstemmelse med traktaterne og gældende former for praksis —
                  
               VEDTAGET DENNE AFGØRELSE:
         
            Artikel 1
            Protokollen til gennemførelse af fiskeripartnerskabsaftalen mellem Det Europæiske Fællesskab og Republikken Guinea-Bissau (2019-2024) godkendes på Unionens vegne (5).
         
         
            Artikel 2
            Formanden for Rådet foranstalter på Unionens vegne den notifikation, der er omhandlet i protokollens artikel 17.
         
         
            Artikel 3
            I overensstemmelse med proceduren i bilaget til denne afgørelse bemyndiges Kommissionen til på Unionens vegne at godkende ændringer af protokollen, som skal vedtages af Den Blandede Komité, der er nedsat i henhold til artikel 10 i aftalen.
         
         
            Artikel 4
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 7. juli 2020.
            
               
                  På Rådets vegne
               
               M. ROTH
               
                  Formand
               
            
         
         
            (1)  Godkendelse af 17.6.2020 (endnu ikke offentliggjort i EUT).
         
            (2)  Rådets forordning (EF) nr. 241/2008 af 17. marts 2008 om indgåelse af en fiskeripartnerskabsaftale mellem Det Europæiske Fællesskab og Republikken Guinea-Bissau (EUT L 75 af 18.3.2008, s. 49).
         
            (3)  EUT L 342 af 27.12.2007, s. 5.
         
            (4)  Rådets afgørelse (EU) 2019/1088 af 6. juni 2019 om undertegnelse på Den Europæiske Unions vegne og midlertidig anvendelse af protokollen til gennemførelse af fiskeripartnerskabsaftalen mellem Det Europæiske Fællesskab og Republikken Guinea-Bissau (2019-2024) (EUT L 173 af 27.6.2019, s. 1).
         
            (5)  Teksten til protokollen er offentliggjort i EUT L 173 af 27.6.2019 sammen med afgørelsen om undertegnelse.
      
      
         
            BILAG
            Procedure for godkendelse af ændringer af protokollen, der skal vedtages af Den Blandede Komité
            Hvis Den Blandede Komité skal vedtage ændringer af protokollen i overensstemmelse med protokollens artikel 5, artikel 6, stk. 4, artikel 7, stk. 4, og artikel 8, stk. 2 og 4, bemyndiges Kommissionen til på Unionens vegne og på følgende betingelser at godkende de foreslåede ændringer:
            
                        1)
                     
                     
                        Kommissionen sikrer, at godkendelsen på Unionens vegne
                        
                                    a)
                                 
                                 
                                    er i overensstemmelse med målene vedrørende den fælles fiskeripolitik
                                 
                              
                                    b)
                                 
                                 
                                    er forenelig med de relevante regler, som er vedtaget af regionale fiskeriforvaltningsorganisationer og inden for rammerne af den fælles kyststatsforvaltning
                                 
                              
                                    c)
                                 
                                 
                                    tager hensyn til de seneste statistiske, biologiske og andre relevante oplysninger, der er fremsendt til Kommissionen.
                                 
                              
                  
                        2)
                     
                     
                        Inden Kommissionen godkender foreslåede ændringer på Unionens vegne, forelægger Kommissionen dem for Rådet i tilstrækkelig god tid inden det relevante møde i Den Blandede Komité.
                     
                  
                        3)
                     
                     
                        Overensstemmelsen af de foreslåede ændringer med de kriterier, der er fastsat i nærværende bilags punkt 1, vurderes af Komitéen af Faste Repræsentanter for Medlemsstaternes Regeringer.
                     
                  
                        4)
                     
                     
                        Medmindre et antal medlemsstater svarende til et blokerende mindretal i Rådet i overensstemmelse med artikel 16, stk. 4, i traktaten om Den Europæiske Union gør indsigelse mod de foreslåede ændringer, godkender Kommissionen dem på Unionens vegne. Hvis der findes et sådant blokerende mindretal, afviser Kommissionen de foreslåede ændringer på Unionens vegne.
                     
                  
                        5)
                     
                     
                        Hvis det på senere møder med Guinea-Bissau, herunder på stedet, er umuligt at nå til enighed, forelægges spørgsmålet på ny for Rådet i overensstemmelse med proceduren i punkt 2-4, således at der i Unionens holdning tages hensyn til nye elementer.
                     
                  
                        6)
                     
                     
                        Kommissionen opfordres til i rette tid at træffe alle nødvendige foranstaltninger til opfølgning af Den Blandede Komités afgørelse, herunder eventuelt offentliggørelse af den relevante afgørelse i Den Europæiske Unions Tidende og forelæggelse af ethvert forslag, der er nødvendigt for at gennemføre denne afgørelse.
                     
                  
                        7)
                     
                     
                        I andre spørgsmål, som ikke vedrører ændringer af protokollen i overensstemmelse med artikel 5, artikel 6, stk. 4, artikel 7, stk. 4, og artikel 8, stk. 2 og 4, deri, fastlægges den holdning, som Unionen skal indtage i Den Blandede Komité, i overensstemmelse med traktaterne og gældende former for arbejdspraksis.